|  |  |  |  |  |
| --- | --- | --- | --- | --- |
| |  |  | | --- | --- | | |  | | --- | | № исх: ОСК-10-11/3-И от: 05.10.2023  № вх.3915-1/ДС-325 от: 06.10.2023 | |   **ҚАЗАҚСТАН РЕСПУБЛИКАСЫНЫҢ ОРТАЛЫҚ САЙЛАУ**  **КОМИССИЯСЫ** |  | **ЦЕНТРАЛЬНАЯ**  **ИЗБИРАТЕЛЬНАЯ КОМИССИЯ РЕСПУБЛИКИ КАЗАХСТАН** |

010000, Астана қаласы, Бейбітшілік к., 4 010000, город Астана, ул. Бейбитшилик, 4

тел./факс: 8(7172) 32-26-11 тел./факс: 8(7172) 32-26-11

20\_\_\_жылғы «\_\_\_» \_\_\_\_\_\_\_\_\_\_\_\_\_\_\_\_\_\_\_\_

№\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Қазақстан Республикасы Парламенті Мәжілісінің «Қазақстан Халық партиясы» Фракциясының депутаттары**

*2023 жылғы 20 қыркүйектегі № ДС-325 депутаттық сауалға қатысты*

Қазақстан РеспубликасыныңОрталық сайлау комиссиясы жоғарыда аталған депутаттық сауалды қарастырып, келесіні хабарлайды.

Әкімдерді сайлау институтын енгізу елдің саяси жүйесін одан әрі демократияландыру жөніндегі реформалардың қисынды жалғасы болып табылады.

«Қазақстан Республикасындағы сайлау туралы» Конституциялық заңмен *(бұдан әрі - Конституциялық Заң)* ауданның, облыстық маңызы бар қаланың әкімдерін сайлау кезінде кандидаттарды тіркеуден бастап, дауыс беру қорытындысын шығаруға дейінгі рәсімдері толық регламенттелген.

Конституциялық заңның 14-бабына сәйкес тиiстi аумақтық сайлау комиссиялары әкiмшiлiк-аумақтық бөлiнiстер аумағында сайлау туралы заңдардың атқарылуына бақылауды жүзеге асырады.

Тиісті сайлау комиссиялары олардың құрамы мен орналасқан жерi, әр шешiмдері жайлы, бұқаралық ақпарат құралдарында хабарлайды.

Өз кезегінде, Конституциялық заңның 20-бабына сәйкес сайлау комиссияларының қызметі алқалылық, жариялылық және ашықтық негізінде жүзеге асырылады.

Сайлау комиссиялары жалпыға қолжетімді телекоммуникациялық желілерде орналастырылатын, ал осы Конституциялық заңда көзделген жағдайларда өзгедей жариялауға жататын өз шешімдерімен бүкіл адамның еркін танысуы үшін жағдай жасайды *(Конституциялық заңның 20-бабының 6-тармағы)*.

Сонымен қатар, ауданның, облыстық маңызы бар қаланың әкімдерін сайлау бойынша 2023 жылғы 14 қыркүйекте Орталық сайлау комиссиясының отырысы өтті. Ауданның, облыстық маңызы бар қаланың әкімдерін сайлауына қатысты тиісті шаралар ұйымдастырылуда және ақпараттық жұмыстар жүргізілуде.

Атап өтсек, Орталық сайлау комиссияның сайтында *(election.gov.kz,* [*https://www.election.gov.kz/kaz/%D0%90%D1%83%D0%B4%D0%B0%D0%BD%D0%B4%D0%B0%D1%80%20%D0%BC%D0%B5%D0%BD%20%D0%BE%D0%B1%D0%BB%D1%8B%D1%81%D1%82%D1%8B%D2%9B%20%D0%BC%D0%B0%D2%A3%D1%8B%D0%B7%D1%8B%20%D0%B1%D0%B0%D1%80%20%D2%9B%D0%B0%D0%BB%D0%B0%D0%BB%D0%B0%D1%80%20%D3%99%D0%BA%D1%96%D0%BC%D0%B4%D0%B5%D1%80%D1%96%D0%BD%20%D1%81%D0%B0%D0%B9%D0%BB%D0%B0%D1%83%20-%202023/%D0%90%D1%83%D0%B4%D0%B0%D0%BD%D0%B4%D0%B0%D1%80%20%D0%BC%D0%B5%D0%BD%20%D0%BE%D0%B1%D0%BB%D1%8B%D1%81%D1%82%D1%8B%D2%9B%20%D0%BC%D0%B0%D2%A3%D1%8B%D0%B7%D1%8B%20%D0%B1%D0%B0%D1%80%20%D2%9B%D0%B0%D0%BB%D0%B0%D0%BB%D0%B0%D1%80%20%D3%99%D0%BA%D1%96%D0%BC%D0%B4%D0%B5%D1%80%D1%96%D0%BD%20%D1%81%D0%B0%D0%B9%D0%BB%D0%B0%D1%83%20-%202023%20-.php*](https://www.election.gov.kz/kaz/%D0%90%D1%83%D0%B4%D0%B0%D0%BD%D0%B4%D0%B0%D1%80%20%D0%BC%D0%B5%D0%BD%20%D0%BE%D0%B1%D0%BB%D1%8B%D1%81%D1%82%D1%8B%D2%9B%20%D0%BC%D0%B0%D2%A3%D1%8B%D0%B7%D1%8B%20%D0%B1%D0%B0%D1%80%20%D2%9B%D0%B0%D0%BB%D0%B0%D0%BB%D0%B0%D1%80%20%D3%99%D0%BA%D1%96%D0%BC%D0%B4%D0%B5%D1%80%D1%96%D0%BD%20%D1%81%D0%B0%D0%B9%D0%BB%D0%B0%D1%83%20-%202023/%D0%90%D1%83%D0%B4%D0%B0%D0%BD%D0%B4%D0%B0%D1%80%20%D0%BC%D0%B5%D0%BD%20%D0%BE%D0%B1%D0%BB%D1%8B%D1%81%D1%82%D1%8B%D2%9B%20%D0%BC%D0%B0%D2%A3%D1%8B%D0%B7%D1%8B%20%D0%B1%D0%B0%D1%80%20%D2%9B%D0%B0%D0%BB%D0%B0%D0%BB%D0%B0%D1%80%20%D3%99%D0%BA%D1%96%D0%BC%D0%B4%D0%B5%D1%80%D1%96%D0%BD%20%D1%81%D0%B0%D0%B9%D0%BB%D0%B0%D1%83%20-%202023%20-.php)*)* «Қазақстан Республикасында сайлау және референдумдар туралы ақпарат», «Ағымдағы сайлау науқаны туралы ақпарат», «Аудандар мен облыстық маңызы бар қалалар әкімдерін сайлау – 2023» беттеріне өтіп керекті ақпараттармен танысуға болады.

Сайлау комиссиясының отырыстарына кандидаттар, сенім білдірілген адамдар, байқаушылар, қызметтік куәлігі мен редакцияның тапсырмасы болған кезде бұқаралық ақпарат құралдарының өкілдері қатыса алады.

Дауыс беру күні дауыс беруге арналған сайлау учаскесі ашылған кезден бастап және сайлаушылардың дауыстарын санау кезінде дауыс беру нәтижелері анықталғанға дейін сайлау учаскесінде бір мезгілде әрбір кандидаттан немесе партиялық тізімін ұсынған саяси партиядан сенім білдірілген бір-бір адамнан, қызметтік куәлігі мен редакцияның тапсырмасы болған кезде әрбір бұқаралық ақпарат құралынан бір-бір өкілден, әрбір телеарнадан үшеуден аспайтын өкіл және Қазақстан Республикасының әрбір саяси партиясынан, өзге де аккредиттелген қоғамдық бірлестігінен, коммерциялық емес ұйымынан бір-бір байқаушыдан және аудармашы бірге жүруге құқылы шет мемлекеттер мен халықаралық ұйымдардың байқаушылары қатысуға құқылы.

Конституциялық заңның бұзғаны үшін Қазақстан Республикасының заңдарында белгіленген қылмыстық, әкiмшілiк және өзге де жауаптылық көзделген (50-бап).

Айтылғандарды қортындылай келе, сайлау науқаны кезінде заңдылық пен ашықтық қамтамасыз етілетінің хабарлаймыз.

**Қазақстан Республикасы**

**Орталық сайлау комиссиясының**

**Төрағасы Н. Әбдіров**

*Б.Турганбаев*

*Тел.752125*